Temeljem članka 118. Zakona o odgoju i obrazovanju u osnovnoj i srednjoj školi ((»Narodne novine« broj 87/08, 86/09, 92/10, 105/10, 90/11, 5/12, 16/12, 86/12, 94/13, 136/14-RUSRH,152/14,
7/17, 68/18, 98/19, 64/20, 151/22 i 156/23) i članka 58. Statuta  Osnovne škole Petra Krešimira IV. Šibenik,  Školski odbor na sjednici održanoj dana 13. srpnja 2026. godine donosi


PRAVILNIK O RADU ŠKOLSKE KUHINJE

I. OPĆE ODREDBE
Članak 1.
Odredbe Pravilnika o radu školske kuhinje (u daljnjem tekstu: Pravilnik) odnose se na rad školske kuhinje OŠ Petra Krešimira IV. Šibenik (u daljnjem tekstu: Škola).
Članak 2.
Ovim Pravilnikom uređuje se organizacija rada školske kuhinje, prava korištenja njenih usluga, radnici u školskoj kuhinji, način financiranja te pravo pristupa i kontrole rada.
Članak 3.
Izrazi koje se koriste u ovom Pravilniku neutralni su i odnose se na osobe oba spola.


II. ORGANIZACIJA RADA
Članak 4.
U školi je organizirano serviranje doručka, užine i ručka za djecu u produženom boravku te podjela školske marende za ostale učenike.
Članak 5.
Školska kuhinja radi tijekom nastavne godine u svrhu podjele obroka.
Članak 6.
(1) Hrana se u školskoj kuhinji dijeli temeljem jelovnika koji se izrađuje na početku nastavne godine od strane vanjskih dobavljača, uz obveznu objavu na oglasnoj ploči /  web stranici Škole.
(2) Jelovnik izrađuje vanjski dobavljač. U pripremi jelovnika može sudjelovati ravnatelj i druge osobe koje imenuje ravnatelj.
(3) Jelovnik mora biti u skladu sa smjernicama za prehranu učenika u osnovnim školama koje je pripremilo Ministarstvo zdravlja RH.
(4) Izmjena jelovnika moguća je u opravdanom slučaju.

Članak 7.
(1) Učenici uzimaju školsku marendu za vrijeme velikih odmora i to:
· od 9.35 do 9.50 učenici od I. do IV. razreda
· od 10.25 do 10.40 učenici od V. do VIII. razreda
(2) Učenici u produženom boravku koji koriste uslugu konzumacije doručka, ručka i užine uzimaju hranu
   - od 8.00 do 9.00 (doručak- prema unaprijed utvrđenom rasporedu)
- od 12.30 do 13.30 (ručak-prema unaprijed utvrđenom rasporedu)
· od 14.30 
(3) Učenici doručkuju i ručaju u blagovaonici Škole, užino konzumiraju u razrednim odjelima, a školsku marendu tijekom velikih odmora na dvorištu ili u holu škole.
(4) Učenicima hranu poslužuje kuharica.


III. PRAVO KORIŠTENJA USLUGE ŠKOLSKE KUHINJE
Članak 8.
(1) Pravo na prehranu u školskoj kuhinji imaju svi učenici Škole.
(2) Školska marenda se financira iz Državnog proračuna, dok se učenicima koji koriste uslugu produženog boravka, cijena obroka umanjuje za iznos koji se financira iz Državnog proračuna. 
(3) Roditelji se Ugovorom o ostvarenju programa produženog boravka obvezuju plaćati dnevnu cijenu obroka (doručak, ručak, užina) umanjenu za iznos koji se financira iz Državnog proračuna.
(4) Razrednici su dužni upoznati roditelje – staratelje o mogućnosti korištenja prehrane u produženom boravku uz državnu subvenciju  te o mogućnosti korištenja školske marende koja se u potpunosti financira iz Državnog proračuna.
(5) Svoj interes za prehranu učenika roditelji – staratelji učenika u produženom boravku iskazuju potpisivanjem Ugovora o ostvarenju programa produženog boravaka na početku školske godine.
Među roditeljima učenika koji koriste školsku marendu provodi se anketa na kraju ili početku nastavne godine.
(6) Za korištene usluge prehrane u produženom boravku, po isteku mjeseca voditelj računovodstva
 temeljem dnevnih evidencija usluga sukladno Ugovoru iz stavka 5. ovog članka korisniku izdaje uplatnicu za uplatu na žiro račun Škole (Gradske riznice).


IV. RADNICI U ŠKOLSKOJ KUHINJI
Članak 9.
U školskoj kuhinji radi kuharica , a dnevno radno vrijeme je od 7.00 do 15.00.

Članak 10.
Kuharica je odgovorna za zaprimanje obroka koje dostavljaju vanjski dobavljači te za podjelu obroka u propisanim količinama.

Članak 11.
Kuharica je zadužena za dnevni ili tjedni izvještaj dobavljaču o promjeni u broju potrebnih obroka.

Članak 12.
Kuharica je odgovorna za higijensko-epidemiološku čistoću  pribora za jelo, prostora u kuhinji, pripadajućim prostorijama te za izvršavanje radnih zadaća sukladno dobroj higijenskoj praksi.

Članak 13.
Kuharica je odgovorna za svoj redoviti zdravstveni pregled i osobnu higijenu.

Članak 14.
Kuharica je zadužena su za nabavu namirnica prigodom održavanja sastanaka, natjecanja, projektnih aktivnosti i drugih školskih svečanosti.  

Članak 15.
Ostali poslovi kuharice određeni su Pravilnikom o organizaciji rada i sistematizaciji radnih mjesta
[bookmark: _Hlk233887201]
V. NAČIN FINANCIRANJA
Članak 16.
Troškovi školske kuhinje podmiruju se iz prihoda koje se formiraju od:
· Sredstava za redovno poslovanje Škole
· Uplate roditelja/skrbnika
· Sredstava projekata za koje je nositelj Škola
· Sredstava Državnog proračuna namijenjenih za financiranje/sufinanciranje troškova prehrane

Članak 17.
(1) Troškovi školske kuhinje moraju se temeljiti na ukupnim prihodima i rashodima Škole.
(2) Prihodi i rashodi školske kuhinje vode se u redovitom financijskom poslovanju škole na zasebnim aktivnostima i kontima.



VI. PRAVO PRISTUPA I KONTROLA RADA
Članak 18.
(1) Pravo pristupa i zadržavanja u školskoj kuhinji dozvoljeno je, osim kuharice i 
-Pomoćnim kuharima 
· Ravnatelju i tajniku Škole kad obavljaju kontrolu rada
· Radnicima Zavoda za javno zdravstvo
· Sanitarni inspektorima kad obavljaju kontrolu rada
· Dostavljačima gotove hrane 
· Radnicima Škole prigodom obavljanja godišnjeg popisa (inventura osnovnih sredstava i sitnog inventara).

· Predstavnicima poduzeća prilikom otklanjanja kvarova, obavljanja godišnjih ispitivanja iz područja zaštite na radu i protupožarne zaštite
· Ostali radnici imaju pravo pristupa i zadržavanja u školskoj kuhinji samo uz odobrenje ravnatelja.

(2) Za boravak neovlaštenih osoba u školskoj kuhinji odgovorna je kuharica Škole.
(3) Učenicima i strankama zabranjen je pristup u školsku kuhinju.


Članak 19.
Kontrola rada školske kuhinje obuhvaća:
· stručni rad kuharice (kuhinjskog osoblja)
· higijenske prilike u školskoj kuhinji
· podjelu hrane prema jelovniku
· vođenje dokumentacije utvrđene člankom 13. i 14. ovog Pravilnika
· opremljenost školske kuhinje inventarom i utvrđivanje potrebe za nabavku novog inventara

VII. ZAVRŠNE ODREDBE
Članak 20.
[bookmark: _GoBack]Ovaj Pravilnik stupa na snagu dan nakon objave na oglasnoj ploči Škole.


Predsjednik Školskog odbora: 
       Antoni Paškov, prof.


Ovaj Pravilnik objavljen je na oglasnoj ploči Škole dana  13. srpnja 2026., a stupio je na snagu         14. srpnja 2026. godine.


                  Ravnateljica
          Žana Lasinović Klarić, prof.



KLASA: 011-03/24-01/02
URBROJ: 2182-1-67-01-26-01
Šibenik, 13. srpnja 2026.



